**O măsluire în ceașca de cafea**

*Nicolae Nistor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O MĂSLUIRE ÎN CEAȘCA DE CAFEA.

autor Nicolae Nistor

dimineața nu las cuvintele care plâng

să intre în cafeaua mea

o îndulcesc cu ștevie dulceagă

să nu mă prindă vreun amar

sau să-mi obosească picioarele

pun ceașca cu burta în sus

și sper să refac speranțe

toți intrușii cu telefoane triste

îi blochez în trafic

toate caverne le inund

rotesc ceașca cu lumea dată peste cap

apoi o întorc la realitate

stau pe calea ferată

dintre mine și spaime

pregătit să risc

simt viteza din mine

și văd trenul în care dorm

cum vine spre mine

apoi multă lumină...

nimeni nu știe cine bea cafeaua la etajul cinci

există acest etaj?

zgomot de tren zgomot de cafele sorbite

agitație multă pe linie tăcută uitată

cafeaua mea răsturnată intenționat

asemeni zarurilor pe caldarâm

speranța că voi găsi cuvintele

ce vor răspunde vieții

pun degetul în interiorul lumii

acolo voi fi eu tronând..

o măsluire în ceașca de cafea